सामाजिक वानिकी की एक मुख्य विशेषता स्थानीय समुदायों की सक्रिय भागीदारी रही है, जिनमे ग्रामीण गरीब, भूमिहीन, श्रमिक, स्वयंसेवी संगठन, महिला मंडल, ग्रामीण युवा, स्कूल शिक्षक इत्यादि शामिल हैं। वन विभाग द्वारा पौध प्रजातियों के चयन में सहायता दी जाती है। तथा उत्पाद को स्थानीय समुदाय में बांट दिया जाता है। सामुदायिक स्थलों, नहर बंधों, तालाब बन्धों, सडकों व रेलमार्गों के किनारे, पंचायती भूमियों, व्यर्थ व् दलदली भूमियों, जलाक्रन्तिग्रस्त क्षेत्रों, निम्न वनों, औद्योगिक क्षेत्रों, स्कूल व् कालेज परिसरों, अस्पतालों, स्मारकों एवं ऐतिहासिक स्थलों इत्यादि पर वृक्षारोपण किया जाता है।